ai4bharat/Pralekha huggingface dataset:
جل شکتی وزارت
جل شکتی کے وزیرمملکت نے گنگا ندی کی مجموعی بحالی کے لیے بہتر ربط وضبط اور ہم آہنگی کو یقینی بنانے کے لیے بااختیار ٹاسک فورس کی میٹنگ کی صدارت کی
وزارت سیاحت اترپردیش، اتراکھنڈ اور بہار میں تین گنگاسیاحتی سرکٹ قائم کرے گا
گنگا کے کنارے نامیاتی کاشتکاری اور زرعی جنگلات کے تحت کل رقبہ 23840 ہیکٹیئرس سے بڑھ کر 103780ہیکٹیئرس ہوگیا ہے
نمامی گنگا نہ صرف گنگا کی صفائی کا پروگرام ہے بلکہ یہ عوامی بیداری لانے کا بھی پروگرام ہے: جناب بسویشرٹوڈو
جل شکتی کے وزیرمملکت جناب بسویشر ٹوڈو نے گنگاندی اور اس کے اطراف کی مجموعی بحالی کے لیے مختلف محکموں اور ان کے پروگراموں کے درمیان بہتر تال میل اور ہم آہنگی کو یقینی بنانے کے لیے متعدد وزارتوں ، محکموں اور ریاستی حکومتوں سمیت بااختیار ٹاسک فورس کی کل ہوئی میٹنگ کی صدارت کی۔وزارتوں اور ریاستوں نے حالیہ واقعات پر تازہ جانکاری فراہم کی اور اپنے مستقبل کے منصوبوں کے نقشے کا بھی ذکر کیا۔
مرکزی وزارتوں میں سے، زرعی اورکسانوں کی بہبود کی وزارت نے بتایا ہے کہ نامیاتی کاشتکاری اور زرعی جنگلات کے تحت کل رقبہ 23840 ہیکٹیئرس سے بڑھ کر 103780ہیکٹیئرس ہوگیا ہے۔اس میں سے گنگا ندی کے کنارے اتراکھنڈ میں حیاتیاتی کھیتی کے لیے 50840ہیکٹیئرس، اترپردیش میں 42180ہیکٹیئرس، بہار میں 1660ہیکٹیئرس اور جھارکھنڈ میں 4540ہیکٹیئرس رقبہ ہے۔وزارت زراعت یہ یقینی بنانے کے لیے بھی کام کررہا ہے کہ نامیاتی کاشتکاری اپنانے سے کسانوں کی آمدنی میں اضافہ ہو، پانی کے استعمال میں بہتری ہو اور فصلوں کی تنوع میں اضافہ ہو۔ ریاست، گنگا کے کنارے نامیاتی زرعی مصنوعات کے لیے نمامی گنگے برانڈ کا بھی استعمال کررہے ہیں۔
وزارت سیاحت نے جانکاری دی کہ ہری دوار میں گنگا میوزیم اب کام کررہا ہے، جب کہ رشی کیش میں ایسا ہی ایک دیگر میوزیم بھی تیار ہے اور پٹنہ میں ایک دیگر میوزیم کو منظوری دی گئی ہے۔وزارت اترپردیش، اتراکھنڈ اور بہار میں گنگا کے کنارے سیاحتی سرکٹ تیارکرنے پر بھی کام کررہا ہے۔38 اضلاع کے لیے فن تعمیرات ، ثقافت اور قدرتی میپنگ پر بھی ایک رپورٹ پیش کی گئی۔
ریاستوں میں بہار اپنے ‘ریاستی نامیاتی مشن ’ کے تحت نامیاتی مصنوعات کی پیداوار اور مارکیٹنگ کو فروغ دینے کے لیے عہد بستہ ہے۔ اترپردیش اپنے شہری علاقوں میں شجرکاری کو فروغ دینے اور شہری رہائشی کالونیوں میں منڈیوں  کو تیار کررہا ہے تاکہ لوگوں کو نامیاتی پروڈکٹس خریدنے کے لیے حوصلہ افزائی کی جاسکے۔اتراکھنڈ نے چاردھام یاترا کے ساتھ نامیاتی مصنوعات کو فروغ دینے کے لیے 20 بڑے اور 410 چھوٹے فروخت کے سینٹر شروع کیے ہیں وہیں جھارکھنڈ حکومت نے ریاست میں خاص طور سے گنگا کے کنارے نامیاتی کاشتکاری کو فروغ دینے کے لیے ‘جھارکھنڈ نامیاتی زرعی اتھارٹی’بنالیا ہے۔مغربی بنگال کے سندر بن علاقے میں بڑے پیمانے پر پودے لگانے کی مہم شروع کی گئی ہے۔ 10 ہزار ایکڑ زمین میں تین اضلاع میں تقریبا 15 کروڑ درخت لگائے جائیں گے۔
میٹنگ سے خطاب کرتے ہوئے جل کی شکتی وزیرمملکت جناب بسویشورٹوڈو نے کہا کہ نمامی گنگے نہ صرف گنگاکی صفائی کا پروگرام ہےبلکہ یہ عوام میں اجتماعی بیداری لانے کا بھی پروگرام ہے اس لیے گنگا کو صاف وشفاف اور رواں ودواں بنانے کے لیے سبھی مرکزی اور ریاستی وزارتوں کو ایک چھتری کے نیچے ایک ساتھ آنا ہوگا۔جل شکتی کی وزارت میں سکریٹری جناب پنکج کمار، این ایم سی جی کے ڈی جی جناب راجیو رنجن مشرا،قومی سووچھ گنگامشن این ایم سی جی، ایگزیکٹیوڈائریکٹر  فائنانس محترمہ روزی اگروال ، این ایم سی جی میں ایگزیکٹیو ڈائریکٹر  جناب اشوک کمارسنگھ اور این ایم سی جی میں ایگزیکٹیو ڈائریکٹر  جناب ڈی پی متھوریا اس میٹنگ میں گنگا کی صفائی کے لیے قومی مشن  کی نمائندگی کررہے تھے۔
وزارت دفاع
تینوں مسلح افواج کی بری اور بحری مشق، اے ایم فیکس 2023 اختتام پذیر
دو سالہ تینوں مسلح افواج کی بری اور بحری مشق ، ایم فیکس 2023 آندھرا پردیش کے کاکی ناڈا میں 17 سے 22 جنوری 2023 تک منعقد کی گئی۔ ایم فیکس کا مقصد بری اور بحری آپریشنز کے مختلف پہلوؤں میں تینوں مسلح افواج کے عناصر کی مشترکہ تربیت کرنا ہے، تاکہ انٹرآپریبلٹی اور ہم آہنگی کو بڑھایا جا سکے۔ ایم فیکس 2023 پہلی بار ہے، جب یہ مشق کاکی ناڈا میں انجام دی گئی، اور یہ اب تک کی سب سے بڑی ایم فیکس ہے۔ حصہ لینے والی افواج نے پانچ دنوں کے دوران بری اور بحری آپریشنز کے تمام شعبوں میں پیچیدہ مشقیں انجام دیں۔ یہ مشق ایک کامیاب بری اور بحری حملے کے ساتھ اختتام پذیر ہوئی، جس کا جائزہ وائس ایڈمرل سنجے واتسائن،اے وی ایس ایم، این ایم ، مشرقی نیول کمانڈ کے چیف آف اسٹاف نے ہندوستانی بحریہ اور ہندوستانی بری فوج کے فورس کمانڈروں کی موجودگی میں لیا۔
اس مشق میں بڑے پلیٹ فارم ڈاک ، لینڈنگ بحری جہاز اور لینڈنگ کرافٹس، میرین کمانڈوز ، ہیلی کاپٹر اور ہندوستانی بحریہ کے ہوائی جہازوں پر مشتمل متعدد بری اور بحری جہازوں کی شرکت کا مشاہدہ کیا گیا۔ مشق میں ہندوستانی فوج نے 900 سے زائد فوجیوں کے ساتھ حصہ لیا، جس میں اسپیشل فورسز، آرٹلری اور بکتر بند گاڑیاں شامل تھیں۔ آئی اے ایف کے جیگوار فائٹرز اور سی 130 طیارے نے بھی مشق میں حصہ لیا۔
ایم فیکس 2023 نے بری اور بحری صلاحیتوں کا کامیابی کے ساتھ مظاہرہ کیا اور اس شاندار کوآرڈی نیشن کی توثیق کی، جو تینوں مسلح افواج کے درمیان موجود ہے، تاکہ بری اور بحری آپریشنز کے مکمل اسپیکٹرم کو انجام دے سکے۔
۔۔۔۔۔۔۔۔۔۔۔۔۔۔۔۔۔۔۔۔۔۔

U-786
(Visitor Counter : 79
نوجوانوں کے امور اور کھیل کود کی وزارت
مرکزی وزیر جناب انوراگ سنگھ ٹھاکر نے ای-کھیل پاٹھ شالہ کے اختتامی سیشن کا افتتاح کیا
جسمانی تعلیم ایک ایسا موضوع ہے، جو صحت و بہبود سے متعلق اہم مسائل کو براہ راست حل کرتا ہے:جناب انوراگ ٹھاکر
نئی دہلی:13؍اپریل2022:
نوجوانوں کے امور اور کھیل کے مرکزی وزیر جناب انوراگ سنگھ ٹھاکر نے آج نوجوانوں کے امور اور کھیل کی وزارت کے تحت سائی ایل این سی پی ای، ترواننت پورم کی جانب سے منعقد ای –کھیل پاٹھ شالہ کے اختتامی سیشن کا ورچوئل ذرائع سے افتتاح کیا۔
اپنے خطاب میں مرکزی وزیر جناب انوراگ ٹھاکر نے نوجوانوں کے امور اور کھیل کی وزارت کی متعدد اہم اسکیموں و سہولتوں پر روشنی ڈالی، جن میں ایک ’’عوامی تحریک‘‘کی شکل لے چکے فٹ انڈیا اور کھیل کے میدان سے لے کر پوڈیم تک کی ایتھیلٹوں کے سفر میں اہم کردار ادا کرنے والے کھیلو انڈیا گیمز جیسی پہل شامل ہے۔ انہوں نے یہ بھی کہا کہ حکومت ہند ہر اس پہلو پر توجہ مرکوز کرنا چاہتی ہے، جس سے پورے ملک میں کھیلوں کو اور زیادہ مقبول بنایا جاسکے۔انہوں نے وزیر کے قول کا حوالہ دیتے ہوئے کہا کہ جب ہمارے ایتھیلٹ اولمپک یا کسی بین الاقوامی مقابلے میں میڈل جیتتے ہیں اور جب ہمارا ترنگا لہراتا ہے تو یہ ایک بے حد خاص احساس ہوتا ہے اور یہ پورے ملک کو توانائی سے بھر دیتا ہے۔انہوں نے بتایا کہ جسمانی تعلیم ایک ایسا موضوع ہے جو صحت اور فلاح سے متعلق اہم مسائل کو براہ راست حل کرتا ہے۔انہوں نے ملک کے نوجوانوں سے کھیلوں کو ایک طرز زندگی کی شکل میں اپنانے کی اپیل بھی کی۔انہوں نے سائی ایل این سی پی ای اور کھیلو انڈیا ای-کھیل پاٹھ شالہ ٹیم کو ساتویں بیچ کے پروگرام کو کامیابی سے چلانے کے لئے مبارکباد دی۔
ای –کھیل پاٹھ شالہ کا مقصد جغرافیائی رکاوٹوں سے آگے جاکر ملک کے تمام حصوں میں کھیل سے متعلق معلومات کو پہنچانا ہے۔اس میں قومی کھیل فیڈریشن ،ممتا ز کوچوں ، ایتھلیٹ اور ماہرین کے مشورے سے تیار کردہ اور پیشہ ور طریقے سے ڈیزائن کیا گیا نصاب شامل ہیں۔ یہ پروگرام وزارت تعلیم کھیلو انڈیا اور فٹ انڈیا کے تعاون سے منعقد کیا جاتا ہے۔
ای-کھیل پاٹھ شالہ اس شروع کی گئی ہے ، تاکہ زمینی سطح سے ہی جسمانی تعلیم کے اساتذہ اور تربیت کاروں کو تعلیم دی جاسکے اور انہیں ملک بھر میں جسمانی تعلیم کے درجات چلانے کے لئے مناسب معلومات اور ہنرمندی سے لیس کیا جاسکے۔اس سے انہیں اگلی نسل کے لئے نوجوان صلاحیتوں کی شناخت کرنے میں مدد ملے گی،تاکہ وہ اپنی صلاحیت کے مطابق مختلف کھیل مقابلوں کا انتخاب کرسکیں اور انہیں کھیلوں میں بلندی کی اعلیٰ سطح تک لے جانے میں اہل بنایا جاسکے۔
ڈاکٹر جی کشور پرنسپل و علاقائی سربراہ سائی ایل این سی پی ای ریجن نے تمام موجود لوگوں کا استقبال کیا۔جناب سندیپ پردھان آئی آر ایس ، ڈائریکٹر جنرل انڈین گیم فیڈریشن ، محترمہ ریتو سین، آئی اے ایس ڈائریکٹر جنرل ناڈا، جناب ونود کمار ورما نائب صدر سیکریٹری وزارت تعلیم، پروفیسر وویک پانڈے وائس چانسلر ایل این آئی پی ای گوالیار، جناب پشکر ووہرا جوائنٹ ڈائریکٹر سی بی ایس ای، جناب پیوش جین سیکریٹری پی ای ایف آئی اور دیگر اہم شخصیات اس تقریب میں موجود تھیں۔ ڈاکٹر لُم لن بوہریل ایسوسی ایٹ پروفیسر ایل این سی پی ای نے شکریے کی تحریک پیش کی۔ جناب ایس ایچ انکش گپتا ، پروجیکٹ آفیسر ناڈا نے ’’اینٹی ڈوپنگ کے بارے میں ایک مختصر معلومات ‘‘موضوع پر آخری سیشن کی قیادت کی۔
سماجی انصاف اور تفویض اختیارات کی وزارت
کابینہ نے مخنثوں کے حقوق کے تحفظ کے بل 2019 کو منظوری دی
نئی دہلی، 10 جولائی 2019،وزیراعظم جناب نریندر مودی کی سربراہی میں مرکزی کابینہ نے مخنثوں کے حقوق کے تحفظ کے بل2019 کو منظوری دے دی ہے۔یہ بل پارلیمنٹ کے آئندہ اجلاس میں پیش کیا جائے گا۔
اثرات
یہ بل مخنثوں کی بڑی تعداد کو فائدہ پہنچائے گا۔ ان کے ساتھ امتیاز کو ختم کرے گا اور مخنثوں کے خلاف بھید بھاؤ اور کسی طرح کے لگنے والے دھبے سے انہیں چھٹکارا دلائے گا اور انہیں معاشرے کے دھارے میں لانے میں مدد گار ثابت ہوگا۔ اس سے معاشرے کے اس طبقے کو زندگی ایک عام آدمی کی طرح زندگی گزارنے میں مدد ملے گی۔
پس منظر
ملک میں مخنث برادری کا سب سے زیادہ محروم طبقے میں شمار ہوتا ہے کیونکہ وہ مرد یا خواتین کے زمرے میں فٹ نہیں ہوتے ہیں۔ اس کے نتیجے میں انہیں بہت سی سہولتوں کے علاوہ دیگر مسائل کاسامنا کرنا پڑتاہے اس کے علاوہ ان سے امتیاز بڑتا جاتا ہے۔ بے روزگاری، تعلیمی سہولیات، سماج میں امتیاز اور طبی سہولتوں کی کمی جیسے مسائل کا بھی انہیں سامنا کرنا پڑتا ہے یہ بل مخنث برادری کو سماجی، تعلیمی اور اقتصادی اعتبار سے با اختیار بنائےگا۔
۔۔۔۔۔۔۔۔۔۔۔
م ن۔ح ا۔رض
U- 3015
(Visitor Counter : 75
نائب صدر جمہوریہ ہند کا سکریٹریٹ
نائب صدر جمہوریہ ہند نے فروغ انسانی وسائل کی وزارت کو نیلور کے ریجنل انسٹی ٹیوٹ آف ایجوکیشن پر تفصیلی پروجیکٹ رپورٹ جلد تیار کرنے کی تلقین کی
وزارت سے سینٹرل انسٹی ٹیوٹ آف انڈین لنگویجز  کو مزید مستحکم کرنے کے لئے کہا
نئی دلّی، 15 اگست / نائب صدر جمہوریہ ہند جناب ایم۔ وینکیا نائیڈو نے فروغ انسانی وسائل کی وزارت سے آندھرا پردیش میں نیلور کے مقام پر این سی ای آر ٹی کے خطہ جاتی انسٹی ٹیوٹ آف ایجوکیشن کے قیام سے متعلق تفصیلی پروجیکٹ رپورٹ جلد تیار کرنے کی تلقین کی ہے۔
نائب صدر جمہوریہ ہند نے فروغ انسانی وسائل کے مرکزی وزیر جناب رمیش پوکھریال، جنہوں نے نائب صدر جمہوریہ سے ان کی رہائش گاہ پر ملاقات کی، سے سینٹرل انسٹی ٹیوٹ آف انڈین لنگویجز  میسورو میں قائم سنٹر آف ایکسی لنس فار اسٹیڈئز ان کلاسیکل تیلگو کو مزید تقویت بخشنے اور مستحکم کرنے اور اس مرکز کو کسی دیگر موزوں و مناسب مقام یا  ریاست میں تبدیل کرنے پر زور دیا۔
جناب نائیڈو نے فروغ انسانی وسائل کی وزارت سے اے پی ریکاگنائزیشن ایکٹ کے تحت مختلف تعلیمی اداروں کی منظوری کے عمل کے کام میں تیزی لانے کی خواہش کا اظہار کیا۔
فروغ انسانی وسائل کے وزیر نے نائب صدر جمہوریہ کے مشورے پر عمل کرنے پر اپنی خواہش کا اظہار کیا ہے۔
تعلیم سے متعلق ریجنل انسٹی ٹیوٹ۔ این سی ای آر ٹی کا سنگ بنیاد 27 دسمبر، 2016 کو نائب صدر جمہوریہ کے ذریعہ مشترکہ طور پررکھا گیا تھا، جب وہ شہری ترقیات کے مرکزی وزیر تھے اور جناب پرکاش جاوڈیکر اس وقت فروغ انسانی وسائل کے مرکزی وزیر تھے۔
تعلیم کے سیکریٹری جناب سبرامنیم اور این سی ای آر ٹی کے ڈائرکٹر جناب رشی کیش سینا پتی کے علاوہ دیگر سینئر اہلکار بھی اس میٹنگ میں موجود تھے۔
۔۔۔۔۔۔
U.3739
م۔ ر۔ ر۔
(Visitor Counter : 40
امور صارفین، خوراک اور عوامی تقسیم کی وزارت
حکومت اپنی نوڈل ایجنسیوں کے ذریعے کسانوں سے خریف 21-2020 کی فصلیں ایم ایس پی پر خریدنا جاری رکھے ہوئی ہے
نئی دہلی، 06 اکتوبر: کے ایم ایس 21-2020 کی آمد پہلے ہی شروع ہو چکی ہے اور حکومت موجودہ ایم ایس پی اسکیموں کے تحت کسانوں سے خریف 21-2020 کی فصلیں ایم ایس پی پر خریدنا جاری رکھے ہوئی ہے، جیسا کہ پچھلے موسموں کے دوران کیا گیا تھا۔
کے ایم ایس 21-20 کے لیے ایف سی آئی اور ریاستی حکومت کی ایجنسیوں کے ذریعے دھان کی خرید نے پنجاب، ہریانہ، تمل ناڈو اور اتر پردیش جیسی ریاستوں میں رفتار پکڑ لی ہے۔ خرید کا یہ عمل دیگر ریاستوں میں بھی جلد ہی شروع ہونے والا ہے۔ 5 اکتوبر، 2020 تک مجموعی دھان کی خرید 11.14 لاکھ میٹرک ٹن کی مقدار پہلے ہی پار کر چکی ہے، جسے 87 ہزار کسانوں سے 2103.46 کروڑ روپے کی ایم ایس پی پر خریدا گیا ہے۔
اس کے علاوہ، ریاستوں کی تجویز کی بنیاد پر، تمل ناڈو، کرناٹک، مہاراشٹر، تلنگانہ، گجرات، ہریانہ اور اتر پردیش کے لیے خریف مارکیٹنگ سیزن 2020 کے لیے 29.64 لاکھ میٹرک ٹن دال اور تیل والے بیج کی خریداری کو منظوری دے دی گئی تھی۔ آندھرا پردیش، کرناٹک، تمل ناڈو اور کیرالہ کے لیے 1.23 لاکھ میٹرک ٹن کوپرا  کی خریداری کو بھی منظوری دے دی گئی تھی۔ دیگر ریاستوں/مرکز کے زیر انتظام علاقوں کو بھی دال، تیل والے بیج اور کوپرا کی خرید کے لیے تجویزیں موصول ہونے پر پرائس سپورٹ اسکیم  کے تحت منظوری دے دی جائے گی، تاکہ متعلقہ ریاستوں/مرکز کے زیر انتظام علاقوں میں نوٹیفائیڈ فصل کٹائی کی مدت کے دوران بازار کی قیمت اگر ایم ایس پی سے نیچے چلی جاتی ہے، تو مرکزی نوڈل ایجنسیوں کے ذریعے ریاست کے لیے نامزد خریداری کرنے والی ایجنسیوں کے توسط سے 21-2020 کے لیے نوٹیفائیڈ ایم ایس پی پر ان فصلوں کی ایف اے کیو گریڈ کی خرید رجسٹر شدہ کسانوں سے براہ راست کی جا سکے۔
5 اکتوبر، 2020 تک حکومت نے اپنی نوڈل ایجنسیوں کے توسط سے 1.01 کروڑ روپے کی ایم ایس پی پر 140.30 میٹرک ٹن مونگ خریدی ہے، جس سے تمل ناڈو اور ہریانہ کے 111 کسانوں کو فائدہ پہنچا ہے۔ اسی طرح، 52.40 کروڑ روپے کی ایم ایس پی پر 5089 میٹرک ٹن کوپرا کی خرید کی گئی ہے، جس سے کرناٹک اور تمل ناڈو کے 3961 کسانوں کو فائدہ پہنچا ہے، جب کہ آندھرا پردیش، کرناٹک، تمل ناڈو اور کیرالہ کے لیے اس کی منظور شدہ مقدار 1.23 لاکھ میٹرک ٹن تھی۔ کوپرا اور اُڑد کے معاملے میں قیمتیں ایم ایس پی کے برابر یا اس سے زیادہ ہیں۔ متعلقہ ریاستی حکومتیں مونگ کی خریداری کے لیے انتظامات شروع کرنے میں مصروف ہیں۔
خریف مارکیٹنگ سیزن 21-2020 کے دوران کپاس کی خرید بھی یکم اکتوبر 2020 سے شروع ہو چکی ہے اور 5 اکتوبر، 2020 تک کپاس کارپوریشن آف انڈیا 173.80 لاکھ روپے کی ایم ایس پی کے برابر 627 گٹھر کپاس خرید چکا ہے، جس سے ہریانہ اور پنجاب کے 137 کسانوں کو فائدہ پہنچا ہے۔
امور صارفین، خوراک اور عوامی تقسیم کی وزارت
پچھلے سال کی مدت کے مقابلے رواں مارکٹنگ سیزن میں 11.82 فیصدزیادہ گیہوں کی خریداری کی گئی
اب تک 433.32 لاکھ میٹرک ٹن گیہوں خریدا گیا جبکہ پچھلے سال اسی مدت کے دوران 387.50 لاکھ میٹرک ٹن خریدا گیا تھا
جاری گیہوں کی خریداری سے تقریبا49.16 لاکھ کسانوں کو فائدہ پہنچا
جاری خریف مارکٹنگ سیزن 2020-21 اوررواں مارکٹنگ سیزن کے لئے ایم ایس پی پر 865.22 لاکھ میٹرک ٹن دھان خریدا گیا جس سے 127.67 لاکھ کسانوں کو فائدہ پہنچا
حکومت کی ایجنسیوں نے ایم ایس پی پر 984202.49 میٹرک ٹن دالیں اور تلہن خریدا
گیہوں کی خریداری والی بیشترریاستوں میں رواں مارکٹنگ سیزن آر ایم ایس 2021-22اختتام کو پہنچ گیا ہےاور اب تک  433.32 لاکھ میٹرک ٹن گیہوں کی خریداری کی گئی جبکہ پچھلے سال اسی مدت کے دوران 387.50 لاکھ میٹرک ٹن گیہوں خریدا گیا تھا۔
تقریباً49.16 لاکھ کسان موجودہ ربی مارکٹنگ سیزن میں ایم ایس پی قیمتوں پر ہوئی خرید کی سرگرمیوں سے فیضیاب ہوچکے ہیں اور 85581.02 کروڑ روپے کا بھگتان کیا جاچکا ہے۔
خریف کی موجودہ سیزن 2020-21 میں دھان کی خریداری اس کی بکری والی ریاستوں میں خوش اسلوبی سے جاری ہے۔اس میں خریف فصل کا 707.78 لاکھ میٹرک ٹن اور ربی فصل کا 157.44 لاکھ میٹرک ٹن دھان شامل ہےجبکہ پچھلے سال کی اسی مدت میں 756.58 لاکھ میٹرک ٹن دھان خریدا گیا تھا۔
163353.78 کروڑ روپے کی ایم ایس پی قیمت کے ساتھ موجودہ خریف مارکٹنگ سیزن میں خریداری سرگرمیوں سے پہلے ہی تقریباً 127.67 لاکھ کسانوں کو فائدہ پہنچا ہے۔ دھان کی خریداری بھی سب سے زیادہ سطح پر پہنچ گئی ہے اور اس نے خریف مارکٹنگ سیزن 2019-20 کے پچھلے اعلیٰ سطح 773.45 لاکھ میٹرک ٹن کے اندازے کو پار کرلیا ہے۔
اس کے علاوہ ریاستوں سے ملی تجاویز کے بنیاد پر تمل ناڈ و،کرناٹک ،مہاراشٹر ، تلنگانہ، گجرات، ہریانہ، مدھیہ پردیش،اترپردیش،اڈیشہ ، راجستھان اور آندھرا پردیش جیسی ریاستوں سے خریف مارکٹنگ سیزن 2020-21 اور ربی مارکٹنگ سیزن 2021 اور سمر سیزن 2021 کیلئے پی ایس ایس کے تحت 108.42 میٹرک ٹن تلہن اور دالوں کی خرید کو بھی منظوری فراہم کی گئی تھی۔آندھراپردیش ، کرناٹک ، تمل ناڈو اور کیرالہ کی ریاستوں سے 1.74 لاکھ میٹرک ٹن کھوپرا  کی خرید کیلئے منظوری دی گئی ہے۔دیگر ریاستوں اور مرکز کے زیر انتظام علاقوں کیلئے پی ایس ایس کے تحت دالوں ،تلہن اور کھوپرے کی خریداری کیلئے تجاویز موصول ہونے پر منظوری دی جائے گی تاکہ رجسٹرڈ کسانوں سے براہ راست 2020-21 کیلئے نوٹیفائڈ ایم ایس پی پر ان فصلوں کی ایف اے کیو گریڈ کی خریداری کی جاسکے بشرطیکہ ریاست کی نامزد کردہ خریداری ایجنسیوں کے ذریعہ سینٹرل نوڈل ایجنسیوں کی جانب سے متعلقہ ریاستوں اور مرکز کے زیر انتظام علاقوں میں نوٹیفائڈ فصل مد ت کے دوران بازار کی شرح ایم ایس پی سے نیچے چلی جاتی ہیں ۔
7جولائی 2020-21 تک حکومت نے اپنی نوڈل ایجنسیوں کے ذریعہ 984202.49 میٹرک ٹن مونگ،اڑد،تور، چنا ، مسور ،مونگ پھلی کی پھلی،سورج مکھی کے بیچ،سرسوں کے بیچ اور سویا بین کی خرید ایم ایس پی قیمتوں پر کی گئی ہے۔ اسی خرید سے تمل ناڈو ، کرناٹک ، آندھر پردیش، مدھیہ پر دیش کرناٹک ،تلنگانہ ،ہریانہ ،اڈیشہ اور راجستھان کے 602295 کسانوں کو 5193.08 کروڑ روپے کی آمدنی ہوئی ہے۔
اسی طرح سے فصل سیزن 2020-21 کے دوران 5089 میٹرک ٹن کھوپرا کی خرید کرناٹک اور تمل ناڈو کی ریاستوں سے کی گئی ہے۔ جس سے اس کیلئے 3961 کسانوں کو فائدہ پہنچاتے ہوئے کم سے کم امدادی قیمت پر 52کروڑ 40 لاکھ روپے کی ادائیگی کی گئی ہے۔سیزن 2021-22 کیلئے تمل ناڈو سے 51 ہزار میٹرک ٹن کھوپرا خریدنے کی منظوری دی جاچکی ہے اور اس کیلئے ریاستی سرکار کے ذریعہ طے کی گئی تاریخ سے خرید کا کام شروع کردیا جائے گا۔
وزارت دفاع
فضائیہ کے کمانڈروں کی کانفرنس اپریل 2021
نئی دہلی۔ 16 اپریل ہندوستانی فضائیہ کے کمانڈروں کی کانفرنس 2021، جس کا موضوع 'ری ویزیٹنگ فار دی فیوچرتھا' مورخہ 16 اپریل ، 2021 کو فضائیہ کے صدر مقام میں اختتام پذیر ہوا۔ اس تین روزہ کانفرنس میں ہندوستانی فضائیہ کی جنگی صلاحیتوں کو بڑھانے کے طریقوں اور وسائل پر تفصیلی غور و خوض کیا گیا ۔
فضائیہ کے سات کمانوں کے ایئر آفسرز کمانڈنگ ان چیف اور فضائیہ کے صدر مقام سے خاص لوگوں نے اس کانفرنس میں شرکت کی۔ کانفرنس کو مورخہ 15 اپریل، 21 کو محترم وزیر دفاع نے خطاب کیا تھا ۔ چیف آف ڈیفنس اسٹاف ، بحریہ کے سربراہ  اور ہندوستانی افواج کے سربراہ  نے بھی اس کانفرنس کو خطاب کیا اور مشترکہ منصوبہ بندی نیز سروسز کی صلاحیتوں کے انضمام کے ذریعہ مستقبل میں جنگ لڑنے کے موضوع پر کمانڈروں کے ساتھ بات چیت کی ۔
مشترکہ کمانڈروں کی کانفرنس کے دوران جناب وزیر اعظم کے ذریعہ دی گئی ہدایات کے مطابق منصوبوں اور منصوبوں کے نفاذ پر شرکاء نے بات چیت کی۔ دیگر اہم موضوعات میں سبھی پر خطر شعبوں میں مستقبل کے چیلنجوں سے نمٹنے کے لیے ہندوستانی فضائیہ کی از سر نو تجدید نیز فضائیہ میں شمولیت اختیار کرنے والے ہتھیاروں اور دیگر ساز و سامان کے مؤثر استعمال کے لیے روذ میپ تیار کرنا شامل ہے۔ فضائی دفاع اور مشترکہ کمان کے ڈھانچوں کے جنگی اصول اور تنظیمی پہلوؤں کے خد و خال پر بھی کانفرنس میں گفتگو کی گئی۔
کمانڈروں کو خطاب کرتے ہوئے فضائیہ کے سربراہ نے اے آئی اور 5جی جیسی نئی ٹکنالوجیوں کو شامل کرنے، سائبر اور خلاء کے شعبوں کے زیادہ سے زیاد استعمال نیز جنگی اصولوں ، حکمت عملی اور طریقہ کار کو مسلسل اپ ڈیٹ کرنے کی ضرورت پر زور دیا۔ انہوں نے انسانی وسائل میں وسیع اصلاحات کے ذریعہ جونیئر سطح پرقیادت کو بااختیار بنا کرتنظیمی تشکیل نو کے ذریعہ صلاحیت بڑھانے پربھی زور دیا۔ انہوں نے ٹریننگ کی اثر انگیزی بڑھانے کے ساتھ ساتھ ایک توسیع پذیر ہنگامی جوابی ماڈل اختیار کرنے کے لیے جدید اور کفایتی حل کی ضرورت پر روشنی ڈالی ۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض (
U-3786
(Visitor Counter : 119
مواصلات اور اطلاعاتی ٹیکنالوجی کی وزارت
محکمہ ٹیلی کام نے5 جی ٹیکنالوجی اور اسپیکٹرم ٹرائلز کے لئے منظوری دی
ٹیلی کام سروس فراہم کرانے والے، 5 جی ٹرائلز کی شروعات، ہندوستان بھر میں مختلف مقامات پر کریں گے
دیہی ، نیم شہری اور شہری علاقوں کا احاطہ کرنے کے لئے 5 جی ٹرائلز
منظوری میں دیسی 5 جی ٹیکنالوجی کی خاصیت والے ٹرائلز شامل ہیں
نئی دہلی 04 مئی 2021: حکومت ہند کے محکمہ ٹیلی مواصلات  نے آج ٹیلی کام سروس فراہم کرانے والوں  کو 5 جی ٹکنالوجی کے استعمال اور استعمال کے لئے اسکی آزمائش کرنے کی اجازت دینے کو منظوری دے دی ہے۔ درخواست گزار ٹی ایس پیز میں بھارتی ایئرٹیل لمیٹڈ ، ریلائنس جیو انفوکوم لمیٹڈ ، ووڈافون آئیڈیا لمیٹڈ اور ایم ٹی این ایل شامل ہیں۔ ان ٹی ایس پیز نے اصل سازوسامان کے مینوفیکچررز اور ٹکنالوجی مہیا کرنے والوں کے ساتھ معاہدہ کیا ہے جوکہ ایرکسن ، نوکیا ، سیمسنگ اور سی ڈاٹ ہیں۔ اس کے علاوہ ، ریلائنس جیو انفوکوم لمیٹڈ بھی اپنی دیسی ٹکنالوجی کا استعمال کرتے ہوئے ٹرائلزکا انعقاد کرے گی۔
محکمہ ٹیلی مواصلات نے یہ اجازت ٹیلی کام سروس فراہم کرانے والوں کے ذریعہ شناخت کردہ ترجیحات اور ٹکنالوجی شراکت داروں کے مطابق دی ہے۔ تجرباتی سپیکٹرم مختلف بینڈزمیں دیا جارہا ہے جس میں مڈ بینڈ  ، ملی میٹر ویو بینڈ  اور سب گیگاہرٹز بینڈ  شامل ہیں۔ ٹی ایس پیز کو 5 جی ٹرائلز کے انعقاد کے لئے ان کی موجودہ سپیکٹرم  استعمال کرنے کی اجازت ہوگی۔
اس وقت، ٹرائلزکی مدت 6 مہینوں کے لئے ہے۔ اس میں سامان کی خریداری اورانکی تنصیب کے لئے 2 ماہ کی مدت شامل ہے۔
اجازت نامے میں یہ بات واضح کی گئی ہے کہ ہر ٹی ایس پی کو شہری تنصیبات کے علاوہ دیہی اور نیم شہری تنصیبات میں بھی ٹرائلز کرنا ہوں گے تاکہ 5 جی ٹکنالوجی کا فائدہ پورے ملک میں اٹایا جا سکے اور صرف شہری علاقوں تک ہی محدود نہ رہے۔
ٹی ایس پیز کی پہلے سے معلوم 5 جی ٹکنالوجی کے علاوہ 5 جی آئی ٹیکنالوجی استعمال کرکے ٹرائلز کرنے کی جا رہی ہے۔ یہ یاد رہے گا کہ انٹرنیشنل ٹیلی مواصلات یونین  نے بھی5 جی آئی ٹکنالوجی کی منظوری دے دی ہے ، جس کی بھارت کی طرف سے تائید کی گئی تھی ، کیونکہ اس سے 5 جی ٹاورز اور ریڈیو نیٹ ورکس کی بہت بڑی رسائی میں مدد ملتی ہے۔ 5 جی آئی ٹکنالوجی، ایکسیلنس ان وائرلیس ٹکنالوجی کے مرکز اور آئی آئی ٹی حیدرآباد نے تیار کی ہے۔
5 جی ٹرائلز کے انعقاد کے مقاصد میں، خاص طور پر ہندوستانی تناظر میں، 5 جی اسپیکٹرم کے پھیلاؤ کی خصوصیات کی جانچ شامل ہے، ماڈل ٹوننگ اور منتخب کردہ سامان اور فروخت کنندگان کی جانچ، دیسی ٹکنالوجی کی جانچ، ایپلی کیشنز کی جانچ ۔ اور 5 جی فونز اور آلات کی جانچ کرنا بھی شامل ہے۔
5 جی ٹکنالوجی سے اعداد و شمار کے ڈاؤن لوڈ کی شرح  ، انڈسٹری 4.0 کو قابل بنانے کے لئے تین گنا زیادہ اسپیکٹرم کارکردگی اور انتہائی کم تاخیر کے لحاظ سے صارف کے بہتر تجربے کی توقع کی جائے گی۔ ایپلی کیشنز، زراعت ، تعلیم ، صحت ، ٹرانسپورٹ ، ٹریفک انتظامیہ، سمارٹ شہر ، سمارٹ ہومز ، اور ئی او ٹی  کی متعدد ایپلی کیشنز جیسے وسیع شعبوں میں ہیں۔
محکمہ ٹیلی مواصلات نے واضح کیا ہے کہ ٹرائلزالگ تھلگ کئے جائیں کےاور ٹی ایس پیز کے موجودہ نیٹ ورکس سے منسلک نہیں ہوں گے۔ ٹرائلزغیر تجارتی بنیادوں پر ہوں گے۔ ٹرائلز کے دوران پیدا ہونے والا ڈیٹا بھارت میں محفوظ کیا جائے گا۔ ٹی ایس پیز سے بھی توقع کی جاتی ہے کہ وہ آزمائشی حصے کے طور پر دیسی ساختہ استعمال والے معاملات اور آلات کی جانچ آسان بنائیں کے۔ 5 جی ایپلی کیشنز پر حالیہ ہیکاتھن کے انعقاد کے بعد محکمہ ٹیلی مواصلات کے ذریعہ منتخب کردہ ایک سو درخواستوں / استعمال کے معاملات کو بھی ان آزمائشوں میں سہولت فراہم کی جاسکتی ہے۔
سماجی انصاف اور تفویض اختیارات کی وزارت
سماجی انصاف و تفویض اختیارات کے مرکزی وزیر ڈاکٹر وریندر کمار ٹوکیو 2020 پیرالمپک میں تمغہ جیتنے والوں کا کل خیر مقدم کریں گے
نئی دہلی،09 ستمبر ،2021 / سماجی انصاف وتفویض اختیار کے مرکزی وزیر ڈاکٹر وریندر کمار اور سماجی انصاف و تفویض اختیار کے وزیر مملکت جناب رام داس اٹھاولے ٹوکیو 2020 پیرالمپک میں تمغہ جیتنے والوں اور پیرالمپک کی بھارت کی بقیہ ٹیم کا کل نئی دلی کے اشوکا ہوٹل میں کنوینشن ہال میں صبح ساڑھے نو بجے خیر مقدم کریں گے۔ ان کھلاڑیوں کے کوچز کا بھی خیرمقدم کیا جائے گا۔
وزارت نے تمغہ جینے والے سبھی کھلاڑیوں کو نقد رقم دینے کا فیصلہ کیا ہے۔ سونے کا تمغہ جیتنے والوں کو دس دس لاکھ روپے، چاندی کا تمغہ جیتنے والوں کو آٹھ آٹھ لاکھ روپے اور کانسے کا تمغہ جیتنے والوں کو پانچ پانچ لاکھ روپے کی نقد رقم دی جائے گی۔
بھارت کی طرف سے ٹوکیو 2020 کے پیرالمپک میں جو اگست سے ستمبر ، 2021 کے درمیان منعقد ہوئے تھے، 9 کھیلوں سے وابستہ 54 معزور کھلاڑیوں کی ٹیم حصہ لینے کے لیے بھیجی تھی جو اب تک کی سب سے بڑی ٹیم ہے۔ بھارتی پیرالمپک کھلاڑیوں نے 19 تمغے جیت کر ایک تاریخ رقم کی ہے جن میں 5 سونے کے ، 8 چاندی کے اور کانسے کے تمغے شامل ہیں۔
۔۔۔۔۔۔۔۔۔۔۔۔۔۔۔۔۔
ش ح ۔ اس۔ ت ح ۔
U –8837
(Visitor Counter : 102
مواصلات اور اطلاعاتی ٹیکنالوجی کی وزارت
’’ بین الاقوامی ٹریفک کی تعریف ‘‘ پر ٹرائی کے مشاورتی پیپر پر تبصرے/ جوابی تبصرے حاصل کرنے کے لیے آخری تاریخ میں توسیع
بھارت کی ٹیلی کام ریگولیٹری اتھارٹی  نے 02 مئی ، 2023 ء کو ’’ بین الاقوامی ٹریفک کی تعریف ‘‘ پر ایک مشاورتی پیپر جاری کیا تھا۔ فریقین سے مشاورتی پیپر میں اٹھائے گئے معاملت پر تحریری تبصرے حاصل کرنے کی آخری تاریخ 30 مئی ، 2023 ء مقرر کی گئی تھی اور جوابی تبصروں کے لیے 13 جون ، 2023 ء مقرر کی گئی تھی ۔
انڈسٹری ایسوسی ایشن کی جانب سے تبصرے جمع کرانے کے لیے وقت میں توسیع کی درخواست کو مدنظر رکھتے ہوئے تحریری تبصرے اور جوابی تبصرے جمع کرانے کی آخری تاریخ کو بالترتیب 20 جون ، 2023 ء اور 04 جولائی ، 2023 ء تک بڑھانے کا فیصلہ کیا گیا ہے۔
ٹرائی کے مشیر جناب اکھلیش کمار ترویدی  کو تبصرے/ جوابی تبصرے الیکٹرانک شکل میں advmn@trai.gov.in پر بھیجے جا سکتے ہیں ۔ کسی بھی وضاحت/معلومات کے لیے، جناب اکھلیش کمار ترویدی، مشیر ، ٹرائی سے ٹیلی فون نمبر +91-11-23210481 پر رابطہ کیا جا سکتا ہے۔
۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔

U. No. 5626
(Visitor Counter : 62